V Trnave dňa 20.4.2022

# Podmienky zadávania zákazky s nízkou hodnotou

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Identifikácia verejného obstarávateľa:**

Názov: Mesto Trnava

Sídlo: Hlavná 1, 917 71 Trnava

IČO: 00313114

# Názov predmetu zákazky:

# Registratúrne stredisko v TTiP na Priemyselnej ulici, stavebné úpravy SO 01 A

# Predpokladaná hodnota zákazky

# 24 573,09 eur bez DPH

# Druh postupu

# Zákazka s nízkou hodnotou

# Druh zákazky

# Stavebné práce

# Spoločný slovník obstarávania (CPV):

# 45211350-7 Stavebné práce na objektoch polyfunkčných budov

# 45213251-7 Stavebné práce na objektoch priemyselných jednotiek

# Elektronická aukcia

# Elektronická aukcia sa nepoužije

# Miesto dodania predmetu zákazky

# Trnava Industrial Park, Priemyselná ulica, Trnava

# Typ zmluvy

Zmluva o dielo

# Hlavné podmienky financovania a platobné podmienky:

Predmet zákazky bude financovaný z rozpočtu mesta

# Opis predmetu zákazky:

V jestvujúcom areáli je navrhovaná adaptácia jestvujúceho objektu SO 01 A na vytvorenie mestského archívu. Na tento účel bude adaptovaný priestor na prízemí objektu SO 01 A. Základné dispozičné riešenie zostane zachované bude vymenený dverný otvor v západnej časti objektu. Archív bude obsahovať hlavnú archívnu miestnosť dve kancelárie a hygienické zázemie.

Navrhované dvere na západnej fasáde v styku s exteriérom sú navrhované z plastových profilov, odtieň RAL 7035 z exteriéru. V dverách bude osadené podávacie okienko v zmysle PD, Uok < 2,0K/m2W. Na všetky výrobky je nutné spracovať výrobnú dokumentáciu odsúhlasenú projektantom.

Pôvodné priečky sú montované mobilné napr. systém pravdepodobne LIKOS. Do steny ST 1 budú osadené dvere v zmysle popisu vo výkresovej časti PD.

Nakoľko predmetná zmena na archív zvyšuje požiadavky na požiarnu odolnosť dverí, bude potrebná výmena dverí ktoré vytvárajú predmetný požiarny úsek. Dvere z chodby do archívu, dvere z archívu do SO 01 B a dvere do serverovne bude potrebné vymeniť. Nové dvere budú dymotesné s požiarnou odolnosťou v zmysle PD PO. Veľkosť dverí farebnosť a tvar kľučiek zostane zachovaný. Taktiež dvierka do šácht bude potrebné vymeniť v zmysle špecifikácie projektu PO.

Na všetky vnútorné dvere je nutné spracovať dielenskú dokumentáciu a odsúhlasiť projektantom. Niektoré dvere sú navrhované ako požiarne uzávery s napojením na vstupný a bezpečnostný systém. Z tohto dôvodu je nutné pred a pri výrobe prvkov koordinovať výrobu so slaboprúdovými rozvodmi. Všetky zárubne sú navrhované oceľové opatrené náterom odtieňu dverného krídla.

Dvere 8a sú navrhované ako požiarne uzávery s napojením na vstupný a bezpečnostný systém. Z tohto dôvodu je nutné pred a pri výrobe prvkov koordinovať výrobu so slaboprúdovými rozvodmi (Ing. Čapkovič – 0903/718 956). Je potrebné predpripraviť otvor a drážky na káble, elektrozámok magnetický kontakt v zmysle požiadavky správcu slaboprúdových rozvodov v objekte.

napr. zámok : GEZE Rlock samouzamykací zámok – oceľové a drevené dvere.

K tomu káblová prechodka zabudovaná v ráme dverí, delený štvorhran pre kovanie klučka - klučka, pripojovací kábel 5m. Zároveň do dverí sa inštaluje magnetický detektor pre systém EZS. Princíp kovania je kľučka- kľučka. Pričom zo stany čítačky je kľučka blokovaná a zo strany uniku je paniková.

**Doplňujúce požiadavky:**

Dielenskú dokumentáciu atypických výrobkov je nutné odsúhlasiť s projektantom.

Všetky zmeny oproti projektu odsúhlasiť so zodpovedným projektantom.

Všetky materiály použité a zabudované musia mať platný certifikát pre Slovenskú republiku.

Zhotoviteľ stavby prekonzultuje a objasní si pred realizáciou postup výstavby (výroby) diela so zodpovedným projektantom.

Zaťaženie konštrukcií v objekte SO1A je dimenzované na užitočné zaťaženie 150 kg/m2.

Podrobnejšie, viď projektová dokumentácia.

**Ďalšie požiadavky sú:**

* projekt skutočného prevedenia,
* náklady na činnosti v rámci plánu organizácie výstavby - vrátane opatrení potrebných na zabezpečenie prístupu a  fungovania ostatných prevádzok v areáli a samotnom objekte, dodržiavať čistotu v spoločných priestoroch objektu,
* vypracovanie plánu užívania verejnej práce so zohľadnením všetkých činností potrebných v čase užívania diela, aby dielo slúžilo svojmu účelu bez porúch,
* všetky ostatné súvisiace práce a dodávky.

Práce v zmysle projektovej dokumentácie, ktorá je súčasťou týchto súťažných podkladov a požiadaviek verejného obstarávateľa, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku v znení zákona č. 237/2000 Z. z.. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z., v znení neskorších predpisov a zmien, ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko. Nutné je dodržať i vyhlášku MŽP č. 453/2000 Z. z., č. 532/2002 Z. z., a ustanovenia zákona č. 254/1998 Z.z..

**Ďalšie informácie:**

V prípade záujmu o obhliadku miesta stavby si je potrebné vopred dohodnúť termín obhliadky na čísle: 033 / 32 36 132 Ing. Peter Vopát.

**Požiadavky na uchádzača**

Verejný obstarávateľ požaduje, aby uchádzač mal oprávnenie na vykonávanie činnosti v oblasti predmetu zákazky a mal skúsenosti so stavebnými prácami rovnakých alebo obdobných plnení ako je predmet zákazky v nasledovnom rozsahu:

* Za predchádzajúcich päť rokov od zverejnenia výzvy na predkladanie ponúk uchádzač poskytol aspoň tri rovnaké alebo obdobné plnenia ako je predmet zákazky, pričom hodnota jedného vykonaného plnenia bola **vo výške aspoň 15 000,- EUR bez DPH**, čo bude predložené v ponuke.

**Obsah ponuky**

Uchádzač vloží do systému JOSEPHINE v zmysle pravidiel komunikácie:

1. Doklad o oprávnení na vykonávanie činnosti v oblasti predmetu zákazky (oprávnenie na podnikanie – výpis z obchodného registra, živnostenského registra). **Právnické osoby a fyzické osoby so sídlom, miestom podnikania v Slovenskej republike, zapísané vo vyššie uvedených registroch nemajú povinnosť predkladať výpis z obchodného alebo živnostenského registra**, verejný obstarávateľ overí ich zapísanie prostredníctvom informácií cez portál oversi.gov.sk.
2. Návrh na plnenie kritéria (cenová ponuka) za vykonanie predmetu zákazky s uvedením údajov v štruktúre podľa prílohy č. 2 tohto dokumentu.

3. Písomné vyhlásenie uchádzača podľa prílohy č. 3 tohto dokumentu, že súhlasí s obsahom návrhu zmluvy o dielo spolu s čestným vyhlásením, že nemá uložený zákaz účasti vo verejnom obstarávaní potvrdený končeným rozhodnutím v Slovenskej republike alebo v štáte, sídla, miesta podnikania alebo obvyklého pobytu.

4. Zoznam uskutočnených plnení za predchádzajúcich päť rokov od zverejnenia výzvy na predkladanie ponúk s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok;

* ak odberateľom bol verejný obstarávateľ alebo obstarávateľ podľa ZVO, potvrdením je referencia podľa § 12 ZVO alebo vyhlásenie uchádzača o ich uskutočnení, doplnené dokladom preukazujúcim ich uskutočnenie,
* ak odberateľom bola iná osoba ako verejný obstarávateľ alebo obstarávateľ podľa ZVO, potvrdením je dôkaz o plnení potvrdený odberateľom alebo vyhlásenie uchádzača o jeho uskutočnení, doplneným dokladom preukazujúcim jeho uskutočnenie alebo zmluvný vzťah, na základe ktorého bolo uskutočnené.

# Lehota na predkladanie ponuky:

Lehota na predkladanie ponúk je uvedená vo výzve na predkladanie ponúk, ktorá je zverejnená vo vestníku verejného obstarávania.

# Kritériá na vyhodnotenie ponúk a spôsob ich uplatnenia

# Verejný obstarávateľ vyhodnotí predložené ponuky podľa kritéria, ktorým je najnižšia cena za celý predmet zákazky v EUR s DPH.

# Splnenie požiadaviek bude verejný obstarávateľ posudzovať iba u uchádzača, ktorého ponuka sa umiestni na prvom mieste v poradí podľa stanoveného kritéria na vyhodnotenie ponúk, a to na základe ním predložených dokladov.

# Ak by uchádzač, ktorého ponuka sa umiestnila na prvom mieste v poradí a/alebo jeho ponuka nespĺňali požiadavky verejného obstarávateľa podľa požiadaviek uvedených v tomto dokumente alebo by jeho ponuku nebolo možné vyhodnotiť podľa ním predložených dokladov, verejný obstarávateľ môže splnenie týchto požiadaviek preskúmať u ďalšieho uchádzača v poradí.

# Úspešný uchádzač

Úspešným uchádzačom je ten uchádzač, ktorého ponuka sa umiestnila na prvom mieste v poradí za predpokladu, že uchádzač spĺňa všetky požiadavky verejného obstarávateľa podľa tohto dokumentu; úspešnému uchádzačovi verejný obstarávateľ oznámi, že jeho ponuku prijíma.

Neúspešným uchádzačom verejný obstarávateľ zašle informáciu, že so svojou ponukou neuspeli spolu s uvedením dôvodu. Uchádzači, ktorí predložia svoje ponuky, nemajú nárok na úhradu nákladov, ktoré im vznikli s prípravou a doručením ponuky.

**Úspešný uchádzač v rámci súčinnosti na uzavretie zmluvy predloží verejnému obstarávateľovi:**

* zoznam subdodávateľov
* vecný a časový harmonogram prác v týždňoch

Ak úspešný uchádzač neposkytne verejnému obstarávateľovi potrebnú súčinnosť na uzavretie zmluvy v lehote primerane určenej verejným obstarávateľom na poskytnutie súčinnosti v rámci výzvy na uzavretie zmluvy, verejný obstarávateľ môže za účelom uzavretia zmluvy osloviť ďalšieho uchádzača v poradí.

Verejný obstarávateľ si vyhradzuje právo ukončiť tento proces bez zadania zákazky.

**Prílohy:**

Príloha č. 1: Návrh Zmluvy o dielo

Príloha č. 2: Návrh na plnenie kritéria – cenová ponuka

Príloha č. 3: Vyhlásenie uchádzača

Mgr. Marek Motyka

vedúci odboru